
EUTANASIA “ILEGAL” TA 
SER EHECUTA NA VARIOS 
PAIS Y TAMBE ARUBA 

A PONE UN PARO 
NA AUMENTO DI 
VEHICULONAN UTV 
Y ATV NA ARUBA 


ANALISIS 


PROBLEMA SERIO ORA 
UN LEGISLADO MES 
NO TA COMPRONDE 
LEGISLACION 


DI GUAYAQUIL PA DEN HAAG 
Y DESPUES MADRID 


MINISTER GLENBERT 
CROES BUSCANDO PA BAHA 
PRIJS DI AWA Y CORIENTE 

D 
urante e ultimo añanan por a nota un aumento di e uso 
di Utility Task Vehicles (UTV) y All-terrain vehicles (ATV) 
na Aruba, entre otro por medio di tour turistico. E aumen- 
to aki tin varios efecto negativo pa Aruba. E uzo di UTV’s y 
ATV’s a trece un aumento di accidentenan cu daño fisico y 
material, daño na nos naturalesa (flora, fauna y propiedad- 
nan geo-morfologico), disturbio pa ciudadanonan (zonido y 
stof) y obstaculisacion di e fluho di trafico. 


Pa mitiga e impacto negativo di UTV’s y ATV’s riba hende, 
nos naturalesa, trankilidad, siguridad y fluho di trafico, 
Minister di Transporte, sr. Ursell Arends, a tuma e decision 
pa no otorga permisonan nobo den transporte publico pa 


UTV’s y ATV’s, y tampoco transferi permisonan existente pa 
UTV’s y ATV’s. Asina ta pone un paro na e aumento di UTV y 
ATV den e sector di transporte publico. 


Minister Arends a tuma e decision aki a base di conseho di 
e Werkgroep UTV/ATV cu ta consisti di representantenan di 
DOW, DTP, DNM, DIP, DTI, KPA, DWJZ, DEZHI y ATA. E deci- 
sion aki a keda formalisa den e Ministeriële Beschikking di 
16 di maart 2023, publica den Landscourant di 24 di maart 
2023, edicion number 7. 
E decision aki ta parti di un maneho mas amplio dirigi riba 
miho regulacion di UTV/ATV y reduccion di su impactonan 
negativo. 


A pone un paro na aumento di 
vehiculonan UTV y ATV na Aruba 

N 
a Hulanda e practica di eutanasia 
ta legal si a base di cierto prueban- 
an medico, un persona por pidi y haya 
permiso pa pone fin na su bida, algo 
cu den hopi pais rond mundo no ta ser 
permiti. 


Pa varios decada e ley di eutanasia aki 
a haci Hulanda conoci pa esaki como 
un di e prome paisnan na mundo, cu 
ta respeta e derecho di pashentnan, 
di kier pone fin na nan bida, pa falta 
di perspectiva riba e calidad di bida cu 
nan tin cu hiba den futuro a base di nan 
salud. 


Un ciudadano por solicita esaki na 
Corte pa honra su peticion pa e pone 
fin na su bida y despues di hopi oposi- 
cion y critica, e derecho aki a wordo 
honra na Hulanda y esaki a bira algo 
normal awor. 


Sinembargo tin hopi centro medico cu 
no ta participa den e proceso aki cu ta 
pone cu tin pashentnan cu pa termina 
cu nan bida riba e mundo aki, bin cu 
biaha bay otro ciudad of region pa 
asina e wordo yuda pa bandona e bida 
aki. 


Ultimo añanan a surgi un otro situa- 
cion caminda den varios hospital rond 
di Hulanda pero den henter Europa y 
otro paisnan rond mundo, mediconan 
ta ehecuta eutanasia riba pashentnan 
cu nan porcentahe pa prolongacion di 
nan bida, ta masha limita mes. 


ARUBA 
Aki na Aruba e situacion no ta diferente 
ya cu e tipo di solucion aki tambe ta 
wordo ehecuta aki den e sector medico 
pero semper esaki ta tuma luga den 
acuerdo mutuo cu famianan di un of 
otro pashent. 


Principalmente hendenan malo cu no 
tin cura pa nan malesa, esunnan cu ya 
no ta na tino mas y no sa nada loke ta 
pasa den nan alrededor, ta e grupo 
grandi di hendenan cu ta wordo yuda 
pa bay sosega y no sigui sufri manera 
nan tabata bin ta haciendo. 


Pa algun tempo caba pashentnan cu tin 
cancer, dado momento ta wordo sumi- 
nistra un cierto cantidad di ‘morfina’ 
cu a lo largo lo caba cu nan bida ya cu 
e calmante aki mes ta percura pa esaki. 


Algun tempo atras sinembargo, special- 
istanan a cuminsa ta informa famianan 
cu nan ser keri ya lo no regresa bek na 
su forma normal y lo keda na bida sin 
cu nan sa mucho di loke ta pasa den 
nan alrededor y cu nan lo por ricibi 
spuit di morfina pa tratamento pero 
cu na final di cuenta lo caba ainda mas 
lihe cu bida di un of otro persona. 


Hopi miembro di famia ta protesta y 


ta nenga di permiti esaki pasa pero 
tambe tin otronan cu ta mira cu no tin 
sentido pa nan ser keri sigui sufri di 
dolornan inmenso pa e malesa cu nan 
tin mientras cu no tin ningun speransa 
cu e persona aki lo recupera mas di su 
malesa. 


Famianan ta ser presenta un trata- 
mento cu a lo largo ta ocasiona morto 
di e pashent mas rapido y caminda e 
argumento ta bira cu e pashent a wordo 
alivia di su sufrimento y dolornan. 


En realidad e suministracion di e remedi 
aki no ta ilegal pero den e proceso no 
ta tuma na consideracion mas si e 
pashent ta suficientemente fuerte pa 
wanta e tratamento aki, loke ta conduci 
eventualmente na su morto. 


E no ta ilegal pero tampoco e ta un 
proceso legal, sigur ora cu mira esaki 
for di punto di bisa religioso y loke 
creyentenan ta kere cu bida mester ta. 


Eutanasia “ilegal” ta ser ehecuta 
na varios pais y tambe Aruba 

Announcement of the 
Government of Aruba 
Treasury Bills issue – Afl. 40,000,000.00 
April 6, 2023 – July 6, 2023 


Issuance pursuant to the State Ordinance on Treasury Paper (AB 
1987 no. 3), State Decree Treasury Paper (AB 1988 no. 6), and the 
State Decree no. 4 of March 7, 2023. 


The Centrale Bank van Aruba (CBA) informs of the upcoming 
Government of Aruba (GOA) Treasury Bills issue on April 6, 2023, 
in multiples of Afl. 250,000 and Afl. 1,000,000. 


Amount: 
Afl. 40,000,000 
Maturity: 
3 months 
Redemption date: 
July 6, 2023 


Participation in the upcoming GOA Treasury Bills issue is only 
allowed through the intermediation of a local commercial bank. 
Application forms must be submitted to the CBA on Monday, April 
3, 2023 at the latest at 5:00 p.m. (cutoff time). 


Aruba, March 29, 2023 
Centrale Bank van Aruba 


S 
upuesto crisis den partido AVP, rapport di 
CAD cu ta splica cierto desaroyonan y doc- 
umentonan di Corte di Prome Instancia di Aru- 
ba y Corte Superior, cu tambe a duna nan opin- 
ion riba e asunto di ex Minister Edison Briesen 
kende a viola ley di comptabilidad.Pa ultimo cin- 
co aña y mey, parlamentarionan cu tabata sos- 
tene gabinete Wever Croes I y e 11 miembronan 
cu ta sostene gabinete Wever Croes II, ta wordo 
tilda cu nan a ser converti den un ‘prolongacion’ 
di e gobierno cu nan ta sostene. 


Pues na luga como representantenan di pueblo 
vigila y controla maneho di e actual gobierno, e 
miembronan aki ta presta nan mes pa haci loke 
gabinete ta ordena, ta reuni ora cu gobierno a 
dicidi cu esaki tin cu sosode y sin tin mester, nan 
ta lanta para pa bati man pa e minister cu a bisa 
nan haci esaki. Den e gabinete anterior caba 
parlamentarionan cu tabata sostene e gobierno 
anterior, na dos ocasion a lanta para durante 
un reunion di Parlamento, pa brinda ex Minister 
Otmar Oduber un tipo di “standing ovation” pero 
awe nan mes ta bolbe busca pa manda e mesun 
Oduber aki prizon. 


Analisis 


Problema serio ora un legislado 
mes no ta compronde legislacion 


E caso di ex Minister Edison Briesen, ta algo serio, ya cu den pasado 
Glenbert Croes a wordo obliga pa paga un suma halto di placa, despues 
cu el a firma pa pago di salario na trahadonan di WEB, mientras cu e no 
tabatin autorisacion pa haci esaki. 


Ex Minister Tico Croes tambe a cana un caminda asina y tur dos di e 
casonan aki, a tuma luga riba insistencia di gobiernonan di MEP bou 
liderazgo di Nel Oduber. Awor mientras cu den caso di ex Minister 
Briesen, caminda dos siman pasa e 11 miembronan di Parlamento di 
fraccionnan di MEP y RAIZ a vota pa exonera e ex mandatario di pago di 
2.1 miyon florin na un compania Mericano y laga pueblo paga esaki, por 
ripara cu algun miembro di e dos fraccionnan aki, ainda ta purbando di 
conta un storia cu no ta cuadra cu realidad at all. 


Ta tristo, sumamente tristo, pa scucha un legislado, un miembro di 
Parlamento di Aruba, acusando oposicion di ta haci “politricks” mien- 
tras cu su persona y otro 10 miembro mas, a bira e burdugo di pueblo, 
pasando e debe di Briesen riba cuenta di pueblo, pa pueblo paga. 
Na momento c’un legislado ta presta su mes pa bin dilanti y mas informa 
pueblo cu no tin prueba cu Briesen a comete cualkier acto di malver- 
sacion y ta papia di conclusion saca di Openbare Ministerie cu no tin 
suficiente material pa procede penalmente contra di Briesen, esaki ta 
confirma e nivel abou den inteligencia di un legislado cu mester por sa 
miho. 


Tin un dicho cu ta bisa na Papiamento masha popular mes, esta: “miho 
keda keto y aparenta bobo y habri boca pa tur hende sa cu en realidad 
bo ta un bobo.” E mesun legislado aki di partido MEP cu ta sigui insisti 
cu Briesen no a comete ningun malversacion of fraude, a hisa man y 
sostene e proposicion di ley presenta pa Minister di Turismo, Dangui 
Oduber, pa asina libra ex Minister Edison Briesen, di para responsabel 
pa e suma di 2.1 miyon florin, pa motibo cu el a VIOLA ley di comptabi- 
lidad. 


Den ningun di e sentencianan di Corte den Prome Instancia of Corte 
Superior, a papia di esaki y cu a institucionnan hudicial aki tampoco 
por a mishi cu e ley di comptabilidad cu Briesen a faya contra y pa cual 
motibo segun e ley aki, ta tin cu para personalmente responsabel pa 
esaki. E solo hecho cu e ley aki a bin Parlamento pa e wordo cambia, ta 
mustra cu ningun rapport di CAD, di Corte den Prome Instancia y Hof 
pero tampoco Corte di Casacion, lo tabata por a elimina e violacion aki 
cometi pa ex Minister Briesen. 
Realmente un legislado cu no ta compronde legislacion cu e mester sa 
pa sirbi su pueblo. 

D 
os aña pasa Minister di Energia, Glenbert 
Croes, a firma un ‘Non Disclosure Agree- 
ment’ cu Eagle LNG pa suministracion di gas 
natural pa e planta di WEB Aruba NV cu lo 
yuda reduci e prijs halto di awa y coriente 
drasticamente. 
Na 2022, Minister Glenbert Croes a bula y 
crusa e continente Sur Americano pa yega na 
Ecuador caminda e lo haya crudo barata cu 
tambe lo yuda alivia e prijs halto di awa y cori- 
ente y esaki a sosode den mesun periodo cu 
gobierno a dicidi di aumenta prijs di ambos. 
Aña a bolter y den prome simannan di 2023, e 
mesun mandatario a informa cu den nomber 
di gabinete Wever Croes II, e ta den delibera- 
cion c’un compania Hulandes pa loke ta esta- 
blecimento di un plata hidrogeno aki na Aruba 
riba tereno di refineria di San Nicolas y hasta 
a sugeri cu lo inclui Eagle LNG den e proyecto 
aki y a cu ambos compania por traha hunto. 
No solamente Minister Glenbert Croes pero 
Minister Plenipotenciario na Den Haag, sr Ady 
Thijssen tambe a sinta cu representantenan 
di e planta di hidrogeno Hulandes pa sigui 
haya mas informacion riba e posibilidad pa 
bin c’un planta asina na Aruba. 


Tur esey den luna di Januari y comienso di luna 
di Februari pero awor den luna di Maart, ata 
Minister Glenbert Croes ta duna un declara- 
cion for di Spaña caminda e a mustra cu den 
nomber di su gobierno, e ta hibando delib- 
eracion y negociacion c’un compania Spaño 
relaciona cu su plan pa construi un planta 
hidrogeno na Aruba. 


Na e ocasion aki, esta siman pasa 23 di Maart, 
e mandatario a sigura pueblo cu pronto e lo 
trece e bon noticia di e proyecto aki, caminda 
a base di reunionnan “cu lo bay wordo teni,” 
cu pronto e lo trece e bon noticia pa pueblo 
di Aruba, loke el ta considera di ta na gran 
beneficio di e pais. 
Entre otro e minister di energia a mustra cu e 


Di Guayaquil pa Den Haag y 
despues Madrid 


Minister Glenbert Croes 
buscando pa baha prijs 
di awa y coriente 


proyecto aki lo percura pa oportunidadnan grandi y cu e proyecto lo crea 
hopi beneficio pa e mercado laboral, pues oportunidad pa trabou y na mes 
momento e proyecto lo crea e un tan spera ‘diversificacion di economia’ 
cu lo bira un posibel pilar nobo pa Aruba su economia. 


Notabel di henter e asunto aki, ta e hecho cu apenas algun dia despues 
di a duna declaracion riba bahamento di prijs di awa y coriente buscando 
un acuerdo cu Ecuador, Minister Croes a reuni cu representantenan Spaño 
cu lo ta un otro compania hidogreno pa mira si nan lo por bin establece 
na Aruba. 


Pa e reunion aki tambe a sinta representantenan di WEB Aruba NV, otro di 
Elmar, tambe di Utilities NV y tambe representante di RDA y mientras cu 
e mandatario a adelanta su mes riba varios punto, ainda e no a informa 
oficialmente Parlamento di e plannan di su gobierno y si ta biaha aki tambe 
e lo firma un ‘non disclosure agreement’ manera a haci cu Eagle LNG. 
Cual lo ta e proximo continente cu Minister Croes lo bishita riba su inten- 
cion di reduci prijs di awa y coriente, ainda no ta conoci pero loke a keda 
falta ta Medio Oriente y Asia. 

M 
inister Glenbert Croes na Spaña a toca diferente tema 
di atencion cu e compania INDRA. Manera a splica an- 
teriormente INDRA ta grandi na nivel global riba tereno di 
Energia como tambe den tecnologia y digitalisacion di ser- 
vicionan. 


Pa concretisacion di Aruba Hydrogen Valley e reunionnan na 
Spaña ta sumamente importante. Den e ambito aki a reuni 
cu Acciona Energia riba proposicion di Hydrogen Valley 
Groningen. 


Na nivel di Ministerio di Labor, Energia y Integracion, e 
mandatario tin e vision di por hiba e departamentonan como 
tambe e companianan di Utilidad e proximo nivel di servicio 
y operacion. 


E departamentonan di Gobierno mester di e refuerso tecno- 
logico y di digitalisacion pa por funciona di optima forma y 
pa por enfrenta e retonan di futuro. 


E companianan estatal semper a keda inverti den nan respec- 
tivo companianan. 
Pero cu tempo semper ta presenta tecnologian nobo, mas 
eficiente y innovativo cu por mehora e operacion y servicio 
di e compania aun mas, cu finalmente ta beneficioso y trans- 
parente pa e consumidor. 


Pa e motibonan aki entre otro e reunion cu INDRA – MINSAIT 
tabata cardinal. Na final di dia e meta ta pa por brinda comu- 
nidad un servicio transparente unda cu e cliente ta keda 
central den tur e servicionan pa nos pueblo. 


Durante un entrevista cu a sostene cu Sr. Leonardo Benitez 
Director di Energia & Utilidad di INDRA, el a splica mas di e 
importancia di un bon sistema di tecnologia y digitalisacion. 
El a keda impresiona cu e retonan interesante cu Aruba tin 
na nivel di Energia y administracion publico. 
Pa por realisa e proyectonan necesario mester enfrenta y 
conkista e retonan existente. 


Reunionnan di Aruba cu Hydrogen Valley 
na Spaña ta sumamente importante 

live easy 


Empresario, tin un cambio 
di ley cu ta afecta bo! 


Kico esaki ta encera? 


Entrante 1 di januari 2023 e facilidad fiscal pa spaar pensioen 
bou di propio administracion NO ta posibel mas. 


Awor ta importante pa bo pensa riba un otro solucion di pensioen. 


Guardian Group Fatum ta ofrece un producto cu beneficionan 
atractivo na directornan y accionista mayoritario. 


No perde tempo! Tuma contacto cu nos conseheronan di pensioen pa 
mas informacion personalisa via 528-3105 of whatsapp 738-3100. 


Minister Rocco Tjon: 


Hunto cu shopstewards di tur sindicato 
a haci un recorido na Guarda Nos Costa 


D 
ialuna mainta, minister di Husticia y Asun- 
tonan Social Sr. Rocco Tjon, a bishita 
Guarda nos Costa, despues cu a reuni cu sin- 
dicato siman pasa. Hunto cu shopstewards di 
SEPPA, STA y TOPA, a haci un recorido y a haci 
palabracionnan concreto di con ta bay atende 
cu e necesidadnan di mas grandi cu tin pa cu 
personal. Un bishita sigur positivo y den bon 
union cu e shopstewardanan di e tres sindica- 
tonan menciona. 


Siman pasa a reuni cu sindicato TOPA, shop- 
stewards y leiding di Guarda nos Costa, pa 
loke ta trata e desaroyonan na Guarda nos 


Costa. Durante e reunion aki a palabra cu lo bay haci un bishita na Guarda 
nos Costa, hunto cu sindicato, pa asina nan mes por tira un bista di con e 
situacion actual ta. Ta asina cu tin diferente desaroyo na caminda, entre 
otro e partinan cu ta toca e circunstancianan di trabou di e trahadonan. A 
base di esaki a traha un lista, y a palabra cu esaki lo haya su debido aten- 
cion, riba cual a basa e bishita na Guarda nos Costa hunto cu sindicato, pa 
asina pasa door di cada punto y palabra con ta bay atende cu esakinan. 


E shopstewards di SEPPA, STA y TOPA tawata presente na e bishita aki, 
caminda hunto cu TOPA y leiding di Guarda nos Costa a tene un bon reunion 
sigui pa un recorido caminda a tira un bista riba e aspectonan cu ta toca e 
circunstancianan di trabou di e personal. Na mes momento a duna un spli- 
cacion amplio di e procesonan cu ya caba ta canando su caminda pa asina 
trece e cambionan cu e personal ta desea di wak. Banda di esaki, a toca 
tambe e parti di uniform y uitrusting pa cu personal. 


Por ultimo, minister Tjon a expresa cu e ta wak bek riba un bishita suma- 
mente positivo, caminda a logra dialoga cu e personal mes y a traha 
palabracionnan concreto cu lo bay wordo ehecuta e simannan nos dilanti, 
pa asina trece e cambionan cu personal ta desea di wak na Guarda nos 
Costa. 

P 
rome Minister Evelyn Wever-Croes hunto cu Minister Dangui Odu- 
ber, na Jacksonville Florida, a reuni cu ehecutivonan di Jacksonville 
Ports Authority (JAXPORT). Gobierno di Aruba a yega na un “memoran- 
dum of understanding (MOU)” cu JAXPORT pa asina yuda Aruba cu de- 
saroyo di e waf. Cu e acuerdo aki, JAXPORT lo yuda Aruba Ports Author- 
ity (APA) desaroya e waf di container, pa asina mehora esaki, dunando 
Aruba e oportunidad di por habri mas liña di cargo entre Merca y Aruba, 
y no sigui depende di e unico liña cu ta sali for di Miami. 


Manera ta conoci, Aruba ta un isla na unda tur cos ta importa y debi 
na varios crisis mundial, prijs di productonan a subi, causando asina 
un aumento den prijs di exportacion. Exportacion di productonan for di 
Miami ta hopi caro y pa e motibo aki, Gobierno ta buscando diferente 
alternativa pa asina baha gastonan di importacion. 
Den e siguiente dianan Minister Dangui Oduber lo tin mas reunion, 
sperando asina di por concretisa mas palabracion. 


Un otro aspecto cu Aruba kier desaroya, ta e economia basa riba 
turista crucero. E cruceronan ta bayendo mas y mas riba LNG y p’esey 
ta importante pa Aruba por ofrece esaki. Eagle LNG tambe ta estab- 
leci na JAXPORT, y Aruba tin un acuerdo firma cu nan pa transicion di 
energia, pa no sigui depende di HFO sino di energia limpi (liquid natural 
gas). Hunto cu LNG a traves di JAXPORT, Gobierno lo por yega na miho 
palabracionnan. 


“Aruba despues di pandemia ta trahando duro riba recuperacion, no 
manera e isla tabata prome sino miho, mas fuerte y mas resiliente. Pa 
cu esaki, Gobierno ta busca partnernan strategico y JAXPORT sigur ta 
un di nan”, Prome Minister a expresa. 


U 
n sacudimento di tera leve rond di 1’or di 
merdia a spanta hopi hende, mientras cu 
otro grupo grandi no tabata sa di nada mes. 
Tin hende a bisa cu e sacudimento cu a sinti 
toch tabata pisa. 
Riba rednan social por a scucha hopi comen- 
tario di areanan unda el a wordo sinti manera 
na Paradera pero tambe na Tanki Lendert. 


Fundacion Sismologico Arubano a pone riba 
su Facebook un informacion unda ta bisa cu 
un temblor modera a tuma luga panort di e 
islanan monjes y cu a wordo sinti basta fuerte 
aki na Aruba. 


Ayera merdia pa 13:13:39.4 esta 1:13:39.4 
pm di merdia, ora local na Aruba y tambe na 
Venezuela a sinti un temblor fuerte di magnitud 
4.4 grado. Aki na Aruba mas tanto parti pabou 
y costanan pabou di Aruba a sinti esaki cu ta 
un temblor di categoria modera. 


Profundidad 35.3 km bou di superficie di lama. 
Epicentro: 12°52’48NL 70°59’24WL. Esaki ta 
keda na 52 km panort di Islanan los Monjes. 
E epicentro tabata localisa na 106 km NW di 
Aruba cual ta 57.22 miya nautico y 66 miya 
NW di Aruba. 


Temblor pero suave 
sinti na Aruba 


Prome Minister Evelyn Wever-Croes: 


E acuerdo firma entre Gobierno 
di Aruba y Jaxport lo conduci na 
rebaho di gastonan di importacion 

L O C A T E D A T B U C U T I 
& T A R A B E A C H R E S O R T 


U 
n di e servicionan di e compania glob- 
al INDRA ta MINSAIT riba cual tambe e 
mandatario a sostene un reunion. MINSAIT ta 
e departamento cu ta diseña, construi y im- 
plementa solucion- y servicionan innovador 
y multidisciplinario. E meta di e interes den e 
servicionan di MINSAIT ta pa por introduci un 
sistema efectivo, eficiente y mas humano pa e 
proceso di permisologia di DIMAS, cu na mes 
momento ta e propio filosofia tambe di MIN- 
SAIT. 


MINSAIT su introduccion mes ta bisa sufici- 
ente: “¡Bienvenidos a la revolución tecnológica 
más humana! Impulsamos la transformación 
de los negocios y la sociedad mediante solu- 
ciones y servicios innovadores, poniendo a las 
personas en el centro.” 


E meta di Minister Glenbert Croes ta pa intro- 
duci un sistema nobo di relacion y di atencion 
pa e ciudadanonan basa riba humanisacion 
di servicio. Manera e mandatario a splica, ta 
conoci cu tin retonan cu mester atende, pa 
loke ta e servicio cu mester duna na e clien- 
tenan di DIMAS. E clientenan aki ta consisti 
di e comunidad stranhero na Aruba pero 
tambe sector priva, comercio, empresarionan 
y dunadonan di trabou. E mandatario kier pa 
yega na un transformacion di servicio cu ta 
humano pa e cliente. Pero no solamente esey, 
tambe pa tur e profesionalnan trahando den 
DIMAS, e sistema mester ta mas eficiente, mas 
agil, innovativo, agradabel, ‘user-friendly’. 
Pa por logra surpasa e desafionan existente 
den e servicionan di DIMAS e transformacion 
profesional, transformacion cultural mester 
cana simultaneamente cu e transformacion 
tecnologico y digital pa por brinda e servicio 
cu ta cuadra cu e vision di Gobierno di Aruba 
y cu ta loke e clientenan tambe tin derecho 


Minister Glenbert Croes a reuni cu Minsait pa cu integracion 


riba dje. Central ta keda e ciudadano, central mester keda e ser humano. 
Cu tur esaki den mente, Minister Glenbert Croes a solicita MINSAIT su 
asistencia den yuda eleva e calidad di servicio cu e clientenan y comercio 
merece, den e departamentonan como tambe den e companianan estatal 
cu ta resorta bou di su ministerio. 


E transformacion digital no por bay a costo di e calidad humano den servicio. 
E transformacion digital no por reemplasa e comunicacion personal cu e 
cliente. Tin cierto departamentonan cu kier digitalisa pa no mester duna 
servicio personal na e cliente. Esaki no ta cuadra cu e filosofia di Minister 
Glenbert Croes. Al contrario, e transformacion y elevacion digital, mester 
ta un vehiculo di comunicacion entre e dunado di servicio y e cliente. 
Semper e servicio na e ciudadano mester keda central. 

D 
ialuna den careda di 8or y mey di anochi alar- 
ma a wordo bati na Blue Residence, despues 
cu a bin topa cu un deposito patras di e edificio 
na candela. E deposito aki tabata caminda nan 
tabata warda diferente material di plastic y cos- 
nan kimico. 


D 
iadomingo anochi algo prome cu 9’or y mey di anochi polis a bay cu 
urgencia rotonde di Balashi pa un accidente unda un auto a bolter. 
Na yegada polisnan a topa ariba banda pazuid di e rotonde cu ta bay pa 
San Nicolas un Honda Fit color blauw ariba su banda.  
Banda di dje un Kia Rio color shinishi cu sla banda drechi dilanti. 
Na e sitio polisnan a saca afo cu chauffeur di e Honda tawata pustando 
cu un otro auto. 
Dado momento e lo a “perde control” y dal of pone cu e Kia Rio a bay 
boks tambe. E otro vehiculo cu tambe tawata pusta a sigui su caminda. 
Chauffeur di e Honda Fit a admiti cu e no tin rijbewijs. Polis di trafico a 
presenta y mester a warda basta rato prome cu takelwagen a presenta 
pa a bolter e auto bek y bay cu ne 


Candela den un deposito 
di Blue Residence 


 Mesora a manda varios unidad di polis y brandweer na Blue Residence. 
E personanan cu tabata mas cerca di e deposito a wordo evacua. E 
caminda dilanti Blue Residence a wordo cera pa trafico den ambos 
direccion. Esaki for di dilanti di Divi Phoenix te pa e rotonde panort di 
Amsterdam Manor. E candela tabata hopi grandi y tabata saca hopi 
huma, esaki lo tabata un di e motibonan cu polis hopi lihe a cera e 
caminda pa trafico, tambe durante cu brandweer tabata combatiendo e 
candela por a scucha un explosion basta fuerte. 
  
Despues di mas cu mey ora ta combatiendo e candela brandweer tabatin 
e candela domina, pero despues toch a sigui spuit e depositonan pa 
tene nan friu pa asina e candela no lanta cabes mas. Despues cu a logra 
di paga e candela un rato despues a cuminsa habri e otro depositonan 
cu tabata cerca pa controla den nan. 
  
Mayoria di turista cu tabata hospedando na Blue Residence, a keda 
den nan condominio, algun tabata para ta mira kico tabata pasando.  
Despues cu brandweer a domina y a paga e candela, polis a habri e 
caminda bek pa trafico y varios patruya di polis a caba na e sitio, pero 
brandweer si mester a keda te ora cu nan ta sigur cu e candela a wordo 
completamente paga.  


Atracado a resulta di ta 
un ladron di Whiskey 
D 
iadomingo den careda di 9’or di anochi, doño di New Tarabana Su- 
permarket a core sali pafo tur desespera gritando cu nan lo a atrak’e. 
Mesora a pidi pa presencia di polis.  Na momento cu polis a yega, nan a 
bin compronde cu no tabata trata di un atraco arma pero un homber a 
drenta den e Supermarket y a sali bay cu un botter di Whiskey Old Parr 
bay cu ne. E homber a subi den un Nissan March y a bay direccion pan- 
ort. Polis na e sitio a tuma declaracion di e Chines y despues a sigui su 
caminda. 


Pustamento posibel causa: 


Chauffeur sin rijbewijs 
a bolter cu su Honda Fit 

D 
epartamento di Salud Publico Aruba na e momentonan 
aki ta eherciendo un investigacion nacional riba topico 
di salud cu ta hiba e nomber STEPS 2023. Meta di STEPS ta 
pa colecta informacion (data) di salud for di nos ciudada- 
nonan entre edad di 18 cu 69 aña. E informacion aki ta wor- 
do colecta pa medio di 3 paso. 


Paso 1. Entrevista cu un encuestado. Cu un tablet den mas 
y haciendo uzo di un sistema automatisa di World Health 
Organisacion (WHO) un encuestado ta pasa algun cas pre 
selecciona den un area specifico pa haci diferente pregunta 
na ciudadanonan na nan cas. 
Paso 2. Midimento fisico di entre otro presion, peso, largura, 
heup y cintura di e ciudadano na su cas. Esaki ta wordo haci 
pa e encuestado. 
Paso 3: Test di sucu y colesterol door di un prikker. Pa e test 
aki e ciudadano mester acudi na yuna parti mainta na DVG 
Oranjestad of IBISA San Nicolas y pa esnan cu no tin trans- 
porte un prikker por pasa na cas pa haci e test aki. 


Na e momentonan aki DVG ta en busca di mas encuestado y 
prikker y ta haci un invitacion na es cu ta desea di yuda den 
e investigacion aki como encuestador of prikker pa tuma 
contacto cu DVG na 5224200 of e-mail nos na servicio@ 
dvg.aw cu bo datonan personal y number di telefon. 


Pa fungi como encuestado of prikker 
mester por cumpli cu e siguiente exigencianan: 
• Minimo 18 aña 
• Responsabel 
• Tin propio transporte 
• Como encuestado mester ta dispuesto pa traha 
durante diferente orario den siman y/of den weekend 
• Como prikker mester por traha den siman 
entre 6or-9or am y den weekend 7or-10or am. 


STEPS ta premira di dura te cu mita di juni 2023, Durante e 
periodo aki lo brinda un pago pa ora di trabou eherci y pago 
pa gastonan extra manera gasolin. 


Training pa encuestado y prikker lo tuma luga diabierna dia 
31 di maart na Surfside Marina. 
Es cu ta interesa ta wordo encurasha pa tuma contacto cu 
nos mas pronto posibel. 


DVG ta en busca di encuestado y 
prikker pa yuda cu investigacion 
di salud nacional STEPS 

U 
ltimo tempo nos ta tende varios hen- 
de papia di salud mental. Varios hen- 
de a puntra mi kico salud mental ta pre- 
cies. Ki ora e salud mental ta bon y ki ora 
ta papia di un salud mental ineficiente; ki 
ora e mente su salud no ta bon y kico ta 
causa cu e mente no ta traha bon? 
A peticion di un grupo di hende, special- 
mente studiante y exstudiante, lo mi 
trata di splica e topico aki di un manera 
simpel y comprendibel, aunke mi no ta 
un psicologo y menos psikiatra. 


Nos ta referi na un mente saludabel ora 
nos por pensa, actua y comporta nos 
mes normal. Pero tambe ora emocio- 
nalmente, 
psicologicamente, 
social- 
mente, nos ta actua normal y nos por 
tuma decision na un manera normal y 
comprendibel. Un mente normal y salu- 
dabel ta fundamental pa nos por pensa, 
studia, comprende, traha, relaciona cu 
otro ser humano y trata otro normal y di 
un manera agradabel, produci sea door 
di traha un trabou of door di crea algo 
artistico por ehempel pinta un cuadro of 
haak un paña di mesa. 


Con nos ta ripara ora un persona su 
mente no ta traha bon? Un di e señalnan 
ta ansiedad, stress, cuminsa grita di 
golpi sin motibo, of zundra sin motibo, 
papia den bo mes, bira agresivo di golpi, 
cuminsa agredi bo mes of otro hende, 
bira ‘loco’ di un momento pa otro. 


Kico 
ta 
produci 
un 
comportacion 
abnormal? E contesta ta por ehempel 
stress, insomnio = no por drumi. Ora bo 
drumi bo mente ta sosega. Trauma. Mi ta 
duna un ehempel di trauma. Un conoci a 
bin busca conseho cerca mi, pasobra e 
tabata sinti cu e ta birando loco. Tanto 
asina cu el a cuminsa pensa di mata su 
mes. Mi a lag’e papia y el a conta cu el a 
bay un fiesta y a dal basta ‘drinks’. 


El a subi su auto y ora el a pensa cu e 
ta casi yegando su cas, algo a crusa su 
dilanti y el a dal den algo. El a sigui core 
te yega su cas. E tabata asina burachi 
cu e no a baha for di su auto. Polis a 
hay’e drumi den su auto y a hib’e warda. 
Pa su mañan Polis a cont’e kico a pasa. E 
no por a kere. Nan a kita su rijbewijs y el 


a pasa basta luna cera. Den prizon e no 
por a drumi. 
E ‘spirito’ di e difunto a cuminsa 
‘persiguie’. E kier a dal un par di drinks 
pa e lubida pero den prizon ningun 
hende ta sirbi bo drinks. Un compañe di 
prizon a yud’e cu droga cu tabata yud’e 
drumi. Pero despues di algun luna, ni 
esey tabata yud’e. Tur cos a cuminsa 
complica. Ora el a sali su bida a bira pio: 
el a perde trabou, cas y famia. El a bin 
cerca mi y como mi no ta experto den 
soluciona e casonan aki, mi a yama un 
specialista cu a yud’e sali for di e trauma 
aki. El a bay biba afo, a cambia su bida 
por completo y a busca refugio den bida 
spiritual. 
Mi a conta e storia aki manera un 
ehempel. El a pasa di berdad. Ni alcohol 
ni droga ta yuda bo. Cambio di bida, 
arepenti y ayudo spiritual si lo yuda bo. 
Na Aruba, un isla chikito, alcohol, droga 
y pobresa spiritual ta causando situa- 
cion tristo. 


Violencia relacional y domestico tambe ta 
causando situacion tristo na Aruba. Unda 
cu tin maltrato entre pareha, tambe tin 
maltrato contra e yiunan. Mundialmente 
y cientificamente ta ser reconoci cu 
mucha cu a presencia violencia entre su 
mayornan, tambe ta ser maltrata y tambe 
lo maltrata su yiunan. Nos ta yama esaki 
‘e circulo vicioso’. Negligencia tambe 
ta ser catalogisa como maltrato. Abuso 
prenatal contra hende muhe ta causa 
hopi daño: aborto di e baby, weso kibra 
di e foetus. Babynan cu den bariga di nan 
mama a ser exponi na hopi stress, tin e 
riesgo di desaroya disturbio mental den 
nan crecemento, manera schizofrenia, 
depresion, ansiedad, angustia. Abuso 
relacional contra un hende muhe cu ta 
spera baby, por causa cu e yiu ta nace 
prematuro. 


Muchanan cu a presencia violencia rela- 
cional di chikito, tambe ta core e risico di 
actua agresivo y cu complicacion mental 
manera autismo y bipolaridad y cu 
riesgo di comete suicidio. Varios mucha 
tin e problema di pishi nan cama, y ora 
nan crece nan tin e problema di ‘bully’ 
otro mucha, di gaña y problema di cera 
amistad cu otro mucha. Estudio haci ta 


mustra cu mayoria di teenagers cu ta 
scoge e caminda di delincuencia, ta uza 
droga y por bira adicto, ta ‘drop out’di 
scol y lo bira un abusado. 


Na e momento aki tin 4 hoben menor di 
20 aña na KIA, cu ya caba a yega di mata 
un hende. 
E ultimo 3 añanan nos a mira cu ya no ta 
bringa cu mokete, ni cu cuchiu sino cu 
revolver. Den e ultimo 10 añanan Aruba 
a presencia varios asesinato tanto di 
hende muhe como di mucha chikito y na 
un manera cruel. 


Den e investigacion recien tocante 
violencia contra hende muhe na Aruba, 
nos por lesa recomendacion di profe- 
sional riba e tereno aki. Nan ta reco- 
menda mayornan pa no duna nan yiunan 
cos material, sino atencion, cariño, haci 
cos hunto, compaña nan yiunan den 
nan deporte. Eseynan ta keda recuer- 
donan pa henter nan bida. Un special- 
ista ta recomenda gobierno pa haci un 
estudio dicon tin tanto incest y violacion 
riba nos isla. 


Si nos cuminsa ataca violencia domes- 
tico mas tanto posibel, nos lo mira con 
rehabilitacion di droga y castigo di prizon 
lo disminui. Y con salud mental, special- 
mente cerca nos hobennan, lo aumenta. 
Si bo tin problema mental, busca ayudo 
cerca un profesional manera trahado 
social,dokter, psicologo y psychiater, 
tratamento contra rabia den bo curpa. Y 
no lubida di busca ayudo spiritual. Stima 
bo mes y stima bo prohimo y lo bo contra 
cu felicidad. 


Mr.dr. Alida Rasmijn-Marval 


Salud Mental: Kico esey kiermen? 

R 
iba 28 di maart 2023, mr. Jairon Odor, a hura- 
menta como abogado dilanti Corte Comun di 
Husticia di Aruba, Curacao, St. Maarten y B.E.S. 
Mr. Odor a caba su estudio di ley na Universidad 
di Aruba na September 2018. Mr. Odor tin hopi 
experiencia caba den casonan di bestuursrecht. 
Awor mr. Odor lo traha como abogado na oficina 
di MK Legal & Consultancy bao di patronahe di 
abogado mr. Peter Mohamed. Nos ta desea mr. 
Odor hopi exito y sabiduria den su trayectoria 
como abogado. 


E 
ducacion ta primordial den e bida di cada ser hu- 
mano. SKOA ta kere cu educacion ta e yabi pa e mu- 
cha descubri su potencial completo y ta habri caminda 
pa un futuro yena cu posibilidad. P’esey SKOA ta enfo- 
ca ariba e desaroyo y crecemento di cada mucha y ta 
ofrece un programa di educacion completo y di calidad 
cu ta enfatisa ariba balornan Catolico, comunicacion 
na nivel multilingual, diversidad, innovacion y tambe 
actividadnan extra-curicular. Alumnonan di SKOA por 
spera di ricibi un educacion completo cu ta prepara 
nan pa nan futuro. 


Actualmente SKOA tin su aplicacion habri pa basis y 
mavo pa e proximo aña escolar. Esaki ta e oportunidad 
pa mayornan aplica nan yiunan y join e famia di SKOA 
pa experiencia kico tur nan por logra. 


Aplicacion ta completamente digital 
Por aplica via website www.skoa.aw pa asina inscribi 
completamente online. Por aplica via e-mail na apli- 
cacion@skoa.aw. Por aplica tambe via WhatsApp na 
+297 748 5995 y sigui e pasonan pa completa e apli- 
cacion. Ora di aplica mester pone bon atencion ariba 
e documentonan necesario pa asina por cumpli cu e 
proceso di inscripcion di cada yiu. Pa mayornan cu ya 
caba tin yiu inscribi na SKOA por haci aplicacion di e 
yiu cu ta bay cuminsa basis of mavo via nos sistema di 
SAS. 


SKOA t’ey pa guia tur mayor durante e proceso di apli- 
cacion. Pa mas informacion bishita nos website www. 
skoa.aw of por yama nos directo na (+297) 523 1800 
durante orario di oficina. 


Mr. Jairon Odor a 
huramenta como abogado 


Inscribi mi yiu na SKOA tabata e miho decision cu mi por a tuma 

S 
iman pasa Minister Maduro tabata na Museo 
Arkeologico Nacional Aruba MANA pa asina 
por a felicita y gradici sra. Augustina Quandus 
pa su 25 aniversario den servicio di Gobierno di 
Aruba. Memey di director y coleganan di Augus- 
tina, Minister Maduro a duna sra. Augustina e 
decreto gubernamental corespondiente, un re- 
cuerdo pa corda riba e fecha bunita aki y a hiba 
palabra pa gradici sra. Augustina pa e lealtad di 
25 aña dedica na un trabou na bienestar di co- 
munidad. Masha pabien sra. Augustina y masha 
danki na tur empleado di MANA cu a haci e ani- 
versario di sra. Augustina uno special. 


D 
iasabra 1 di april 2023 Santo Eu- 
caristia ta cuminsa pa 7or di main- 
ta, prome ta resa Santo Rosario pa 
6.15 “Misterio Gososo”, despues ta 
resa Salve Regina. 
Ta invita tur fielnan pa asisti diasabra 
mainta 1 di april 2023 pa un Santo 
Sacrificio di Misa. Mama Maria a bisa 
na tres wardadonan pa resa e Santo 
Rosario tur dia. Papa Francisco ta haci 
un suplica pa resa e Santo Rosario. Rusia 
ta sigui cu guera y ta comete actonan 
di 
criminalidad 
contra 
muchanan 
inocente. Ta kita muchanan for di nan 


mayornan, ta contra ley di humanidad. 
Aki na Aruba nos tin tur libertad, no ta 
tur parti di mundo tin libertad di expre- 
sion. Gradici Dios pa esnan cu ta haci 
nan esfuerso pa presenta nos isla den 


weganan di deporte, y tambe esnan 
cu ta guianan. Cu Dios bendiciona 
nos hobennan, mayornan tin e obliga- 
cion pa lanta nan yiunan den un hogar 
di comprendemento, amor y respet. 
Laga nos resa pa necesidad di Iglesia 
Universal, pa Papa Francisco, Obispo 
Luis Secco, tur sacerdote, Diacono y 
laiconan. Pa nos Gobernantenan y tur 
cu ta carga responsabilidad pa nos pais 
Aruba. Oracion pa nos enfermonan den 
hospital y esnan cu ta sufri di male- 
sanan incurabel, pero pa Papa Dios tur 
sanacion ta posibel. 


Invitacion: 


Diasabra 1 di april 2023, Santo Eucaristia na Kapel di Alto Vista 


y na Blue Army (Cas Curason di Maria) na San Nicolas 


Sra. Augustina Quandes di MANA ta 
cumpli 25 aña den servicio di gobierno 

L 
oke e pueblo ta gusta asina tanto y tabata warda riba 
dje ta diadomingo awo 2 di april riba parkeerplaats di 
Stadio Guillermo Prospero Trinidad. Entre 10’or di mainta 
y 6’or ta spera un y tur pa pasa bishita e grandioso Fiesta 
Rotaria cu Rotary Club of Aruba ta organisa pa di 40 bi- 
aha. 
Durante un conferencia di prensa ofreci diamars mainta, 
president di Rotary Club of Aruba, Shelby Maduro a splica 
cu e evento, riba su mes, ta un tradicion pa hopi caminda 
mientras bo ta yuda otro, bo ta yuda bo mes tambe. Fiesta 
Rotaria ta un actividad cu, a traves di un grandioso bazaar 
y feria, ta recauda fondo cu ta bay completamente bek na 
diferente fundacion riba nos isla. E meta pa e aña’ki ta pa 
alcansa e suma di 400 mil florin! 
Esunnan cu yega trempan ta bebe awa limpi for di e dife- 
rente stand cu tin manera esun di supermarket cu comes- 
tibel y esun di paña. Tambe tin stand cu gran variedad di 
mata y nada menos cu nuebe container cu articulo pa cas. 
Tur e articulonan aki ta bay na prijs di baca flaco cu no por 
keda sin probecha. 
For di Luis Oduber, chair di e comision organisado di Fiesta 
Rotaria por a compronde cu diversion tambe lo tin na 
granel diadomingo ya cu tin area pa mucha cu diferente 
entretenimento manera dino jump, carrousel y pintamento 
di cara. 
Bar y cushina lo ta bon surti durante henter dia cu pasaboca, 
cos dushi, fried rice cu sate, pasta cu garlice bread y te 
hasta un bon BBQ pa asina tur hende pasa un diadomingo 
dushi den compania di famia of amigo. Sin duda ambiente 
lo ta formal cu diferente presentacion y musica. 
Adicional na e Fiesta Rotaria, tambe e club social ta bendi- 
endo rifa for di den luna di januari caminda e prome premio 
ta un auto completamente nobo, un Chevrolet Groove 
2023. Cada ticket ta costa solamente 25 florin y ademas 
di e auto, bo tin chens pa gana diestres otro premio atrac- 
tivo. E sorteo di e rifa lo tuma luga diadomingo atardi na e 
Fiesta Rotaria y den presencia di notario. 
Rotary Club of Aruba ta gradici tur nan miembro hunto 
cu nan famia y amigo, e grupo grandi di boluntario cu 
ta yudando, comunidad di Aruba cu semper ta duna nan 
sosten, tur patrocinado cu ta aporta cu producto y servicio, 
Fundacion Facilidadnan Deportivo y Aruba Voetbal Bond 
pa nan cooperacion, media local, Gobierno di Aruba y 
Ministerio di Infrastructura. 
Nos ta topa na Fiesta Rotaria 2023 diadomingo awo 2 di 
april na Stadion Guillermo Prospero Trinidad. 
Representantenan di Rotary Club of Aruba presente na 
e conferencia: Shelby Maduro (President), Luis Oduber 
(Incoming President y Fiesta Rotaria Chair), Kapil Sawilani 
(Fiesta Rotaria Co-chair) y Ryon Dijkhoff (Director of PR). 


E di 40 edicion di Fiesta Rotaria ta diadomingo awo 

R 
ecientemente un grupo di Polis a sigui un curso in- 
tensivo di di First Aid, CPR, AED y Water Rescue. E 
curso aki ta pa repasa y siña locual ta trata e tema di 
brinda e prome auxilio na un ciudadano of un turista. 
Tur esaki den cuadro di preparacion pa campamento y 
actividad rond di semana santa na lama. 


E curso a wordo duna dor di Cruz Cora Aruba. Cuerpo 
Policial Aruba tin un tremendo laso di cooperacion cu 
otro y ta e motibo aki mes Cruz Cora Aruba a organisa 
un “Crashcourse” riba e temanan menciona. 


26 agente Policial di diferente departamento cu tin 
haber cu lama of lo bay traha durante Semana Santa 
a participa na e curso. Alabes 16 boluntario di Cruz 
Cora Aruba tambe a participa cu Polis y asina a forma 
un tremendo ekipo cu a traha hunto cu otro pa train e 
prome auxilio. 


Tanto Polis y Cruz Cora Aruba lo bay traha hunto cu 
otro den e temporada di Semana Santa pa asina por 
brinda e vigilancia y siguridad na e campadonan y tur 
esnan cu ta bay haci uzo di nos lamanan rond di Aruba. 


Nos ta gradici Sra. Marla Dominguez coordinador di 
educacion y training di Cruz Cora Aruba, instructornan 
Rignald Tromp y Dionisio Richardson di Cruz Cora Aruba. 
Na final di dia cada participante lo ricibi nan certificado 
oficial. 
Por conta riba e sosten di Polis y Cruz Cora Aruba trah- 
ando hunto durante Semana Santa cla pa yuda bo y 
duna bo e prome auxilio den un forma tactico y profe- 
sional! 


A ricibi curso di prome auxulio 
A ricibi curso di prome auxulio 


di Cruz Cora Aruba 
di Cruz Cora Aruba 


Polis bon prepara 
Polis bon prepara 
pa Semana Santa 
pa Semana Santa 

E 
Genootschap Nederland-Aruba (GNA) riba 27 maart ul- 
timo a nombra dr. Marlon Titre como presidente di GNA. 
Sr. Titre ta tuma e presidencia over for di sr. Nico van Griek- 
en, cu desde e fundacion di GNA na 1997 tabata miembro di 
e directiva, na prome instante como vice-presidente y desde 
2015 como presidente. 


E directiva di GNA ta contento cu Marlon Titret ta dispuesto 
pa tuma e encargo aki y asina garantisa e existencia di e 
Genootschap Nederland Aruba. 


Marlon Titre, desde un par di aña ta miembro di e direc- 
tiva di GNA y ta convenci di e mision di GNA na Hulanda 
pa contribui na relacionnan hopi estrecho den Reino. ‘Esaki 
lo bira mi responsabilidad como presidente. Mi ambicion ta 
traha cu henter e directiva na continuidad di GNA. 


Titre ta Arubiano, e conoce su isla y ta desea principal- 
mente na stimula en especial hobennan prometedor pa nan 
ta mas interesa den temanan cultural, social, ehecutivo y 
economico. Titre: ‘Lo ta bon si esaki por fortaleza e lasonan 
entre e parti Caribense y Europeo di Reino..’ 


Gitarista y compositor Marlon Titre desde 2018 ta Hefe 
Klassiek na het Koninklijke Conservatorium di Den Haag. 
Ela promove na 2013 den Creative and Performing Arts na 
e Universidad di Leiden, a haya su MBA na Universidad di 
Maastricht pa despues a ocupa e puesto di hefe di Master 
of Music na Fontys Hogeschool voor de Kunsten na Tilburg. 


Su musica di guitara por a wordo scucha riba diferente 
escenario internacional. Titre a gana diferente premio pres- 
tigioso y a toca pa Su Mahestad Reina Beatrix, na ocacion di 
su hubileo como La Reina. 


Ex presidente Nico van Grieken - como iniciador y co-fundador 
di GNA - ta felicita Marlon Titre cu su nombracion como pres- 
idente di GNA. ‘Mi a cera conoci cu Marlon como un persona 
cu ta hopi compromoti cu GNA. Un miembro di directiva hopi 
energico. Mi ta desea Marlon y e demas directiva di GNA 
hopi exito,’ asina sr. Van Grieken a bisa. 


Ariba peticion di Marlon, sr. Van Grieken lo keda envolvi cu 
e directiva di Genootschap Nederland Aruba den e rol di 
advisor. 


D 
en nos luna nacional e departamento di re- 
curso humano di gobierno a organisa un quiz 
cultural cu accento riba conocemento general di 
Aruba. 
E presentadonan tawata Addonsito Croes y 
Jarissa Dubero. E assistentnan tawata Mieckey 
Gravenhorst y Dylan Fingal. 
Total tawata tin 5 grupo cu a participa na e 
weganan Topografia di Aruba, Unda mi tawata, 
Ken mi ta, Berdad of Falso, Bonus y Conocemento 
General. 
Finalmente e ganado a bira grupo BISPAU y di 
dos luga DUSHI GRUPO. 
Tawata un dia hopi placentero y un felicitacion ta 
bay pa e comision organisado. 


Marlon Titre presidente nobo di Genootschap Nederland-Aruba 


Nico van Grieken (r) ta felicita Marlon Titre (d) 


DRH cu quiz cultural 
den luna nacional 

DEN HAAG – Minister Plenipotenciario mr. Ady Thijsen a 
probecha di su bishita na Leeuwarden pa topa y intercambia 
cu studiantenan Arubiano cu ta studiando na Leeuwarden 
y Groningen. Studiementor pa e region di Groningen, 
Leeuwarden y Emmen Donna van Heukelem-Kock a haci 
posibel cu e encuentro aki por a tuma luga na un sala di NHL 
Stenden. 


Minister Thijsen a cuminsa na duna un introduccion breve 
den cual el a accentua cu Arubahuis ta pa tur studiante 
Arubiano. Esaki tanto for di e departamento di Enseñansa 
y e departamento di Bienestar General di Arubahuis. Un 
aspecto cu sr. Thijsen a trece dilanti ta cu Arubahuis lo kier 
mira cu e guia di studiante bolbe bay na e duracion di henter 
e estudio y no manera e ta awor, unicamente pa e prome aña 
di estudio. Tambe como parti di su vision, minister Thijsen a 
bisa di ta boga pa mas contacto entre Arubahuis y e studi- 
antenan den diferente region. 


Un punto significante segun minister Thijsen ta e prob- 
lematico cu vivienda pa studiante. El a bisa cu durante su 
combersacionnan cu e burgemeesternan, esaki ta punto di 
e combersacion. ‘Nos ta haci tur loke ta den nos poder pa 
toca e tema aki y e importancia pa nos studiantenan pa tin 
un camber na momento cu nan yega Hulanda. Tur gemeente 
tin hopi comprension pa nos suplica, pero ta bisa cu e real- 
idad ta duro; tur ciudad ta confronta cu un escasez enorme 
na camber pa studiante,’ asina minister Thijsen a bisa. E 
studiantenan presente pa bisa cu ta di suma importancia 
pa inscribi na tempo pa un camber. Ta bini acerca cu algun 
website pa camber pa studiante ta exigi un cuenta bancario 
Hulandes, cu segun nan ta hopi dificil pa un studiantenan cu 
ainda ta biba na Aruba. 


Un tema cu a bin dilanti durante e combersacion cu e studi- 
antenan ta e preparacion prome cu nan sali pa Hulanda. 
Algun studiante a bisa cu si despues di bo scol secundario 
bo sigui e Academic Foundation na Universidad di Aruba, 
e ta duna bo suficiente tempo pa ta bon prepara pa bin 
Hulanda. Na mesun momento e studiantenan a bisa cu 
Hulanda ta cuminsa biba cerca e studiante, despues cu nan 
a slaag. Sinembargo nan a indica cu lo ta bon pa cuminsa 
duna informacion 1 aña prome cu nan scoge nan profila 
(profielkeuze) cu esaki ta pa HAVO entre e di tres y cuater 


aña y pa VWO entre e di cuater y cinco aña. Riba e pregunta 
cu e mentor ta disponibel pa cualkier contesta, algun studi- 
ante a bisa di ta sinti un drempel halto pa pidi ayudo cerca e 
mentor. Esaki por ta pasobra tin un diferencia di edad entre 
mentor y studiante y cu mas lihe nan ta acerca un persona 
di nan mesun edad E mentor ta wordo mira tambe como un 
docente y e guia di un aña so ta wordo experencia como un 
punto negativo. 


Durante di e encuentro a ilustra cu riba e website di 
Departamento di Enseñansa (DEA) tin hopi informacion riba 
vivienda y cu si e informacion aki ta yega na e studiante. Hopi 
studiante a bisa di no ta conoci cu e informacion aki riba e 
website di DEA. P’esey nan a bin cu algun sugestion, manera 
haci mas uzo di social media. Lanta gruponan di discusion 
riba social media pa cada region, cu mester funciona como 
un plataforma pa preguntanan di studiantenan. Den e portal 
pa pidi Arubalening lo mester bin un seccion unda e infor- 
macion riba vivienda ta pop up. Alabes e studiantenan ta 
kere cu e website di Arubalening mester di un cambio. 
A papia riba e importancia pa desaroya un bida social como 
studiante y con pa integra den e comunidad Hulandes. 
Studiementor Donna van Heukelem-Kock a duna como 
sugestion pa lanta un asociacion di studiante cu tin como 
meta cu tanto e studiante Arubiano y Hulandes por inter- 
cambia experencia y organisa actividadnan. 


A puntra e grupo di studiante riba nan plannan pa despues 
di nan estudio si nan lo regresa Aruba. E opinionnan tabata 
varia. Tin studiante a indica cu algun aspecto ta haci cu 
nan no ta pensa pa regresa Aruba. Un di nan ta segun nan 
nombracionnan politico y persiguimento politico. Tambe cu 
na nan aparece tin un tendens pa nombra stranhero riba 
posicionnan halto. Por ultimo e studiantenan a bisa cu e 
salario y condicionnan di trabao na Hulanda ta miho cu 
Aruba. 


Minister Plenipotenciario mr.Ady Thijsen a gradici e studian- 
tenan pa nan sinceridad y pa nan tempo pa a bin pa inter- 
cambia di opinion cu su persona. Sr. Thijsen a bisa cu tur 
sugestion haci, el o bay mira cual por keda realisa riba 
termino corto of a largo plazo. 


Potret cortesia di Arubahuis 


Intercambio interesante 
entre Minister Thijsen 
y studiantenan na 
Leeuwarden y Groningen 

DEN HAAG – Durante di su bishita na 
Leeuwarden, Minister Plenipotenciario 
mr. Ady Thijsen a bishita NHL Stenden 
Hogeschool, cu ta un integracion entre 
NHL Hogeschool y Stenden Hogeschool. 
NHL Stenden ta profila nan mes hopi 
internacional cu establecimento na 
Sur Africa y na Bali, Indonesia. Tambe 
nan ta forma parti di e programa di 
intercambio Erasmus y alabes NHL 
Stenden ta otorga beca pa intercam- 
bionan internacional. Un punto posi- 
tivo di NHL Stenden ta cu nan ta ofrece 
Student Stay pa e maximo duracion di 
1 aña. Na e momento aki no tin indica- 
cion cu tin studiantenan cu problema 
pa haya camber, 


Durante di e bishita y e combersacion 
cu Erica Schaper (via zoom), presidente 
di e Conseho di Aministracion (RvB) a 
bin dilanti cu NHL Stenden y Aruba tin 
un relacion estrecho, specialmente riba 
e tereno di “Hospitality Management” 
hunto cu EPI y Universidad di Aruba. 
Tambe NHL tin un bon cooperacion cu 
hotelnan na Aruba unda cu nan studian- 
tenan por core stage. Otro punto intere- 
sante cu a keda trata ta e cooperacion 
entre NHL Stenden y Hogeschool van 
Hall Larenstein riba e tereno di estudio 
di agricultura. Na e momento aki tin un 
proyecto “Voedsel in groen Caribisch 
Nederland” na St. Eustatius conhunto 
cu un partner Mericano. Tambe e coop- 
eracion aki ta enfoca riba gastronomia, 
nutricion y cria di cabrito. Hogeschool 
Van Hall Larenstein ta specialisa riba 
estudio di agricultura. Minister Thijsen 
a keda impresiona cu e desaroyo aki y 
a bisa cu esaki por brinda expectativa 
pa Aruba riba desaroyo di e sector di 
agricultura. 


E mandatario a bisa cu Aruba su ambi- 
cion ta pa pone mas atencion den 
enseñansa di cuido. Kisas por mira na 
posibilidad pa un eventual partnership; 
un cross over entre estudio di cuido y 
Hospitality Management. Studiantenan 


di Hospitality Management di NHL 
Stenden den tempo di corona a yuda 
den hospitalnan y otro instancianan di 
cuido. E meta lo ta pa crea un triangulo 
di cooperacion entre e ministerio di 
Enseñansa, e ministerio di Salubridad 
Publico y Arubahuis pa mas atencion 
den direccion di enseñansa pa cuido di 
ancianonan. 


Minister Thijsen a bolbe subraya cu e 
pandemia a mustra Aruba cu e mester 
diversifica su economia, banda di e 
pilar economico principal di Aruba cu ta 
turismo. P’esey su persona ta hibando 
combersacionnan cu diferente muni- 
cipionan y institutonan di enseñansa 
- tanto HBO como Universidad - pa 
mira riba ki tereno por tin posibilidad 
pa cooperacion. Ta cu e vision aki cu, a 
haci e palabracion cu lo sondea posibi- 
lidad di cooperacion cu NHL Stenden. 


Despues di e combersacion Minister 
Thijsen a haya un guia y splicacion di 
e facilidadnan di NHL Stenden, princi- 
palmente e sector hotelero y di cuido. 
NHL Stenden su seccion hotelero 
conoce un restaurant y un hotel, unda 
e studiantenan ta haya les y practica 
bou e mesun dak. Un concepto manera 
antes tabata Bushiri Hotelvakschool. 
Tambe e mandatario a haya e oportun- 
idad pa conoce e sector di cuido di NHL 
Stenden. 


Na 
final 
di 
e 
bishita, 
Minister 
Plenipotenciario mr. Ady Thijsen a 
gradici NHL Stenden pa e bunita recep- 
cion y e informacion brinda cu sigur tin 
potencia pa cooperacion na bienestar 
di Aruba. 


Potretnan cortesia di Arubahuis 


Minister Thijsen a bishita NHL Stenden na Leeuwarden 

D 
espues di un temporada sin actividad pa 
motibo di e pandemia e aña aki Quota In- 
tenational of Aruba por a continua cu su cam- 
paña di Cuido di Bo Oido den nos temporada di 
carnaval. 
Quota International of Aruba su meta principal 
ta traha pa hendenan cu deficiencia di Oido y 
Habla y pa hende muhenan y muchanan den 
dificultad. 


Pa hopi aña caba Quota ta conscientisa e comu- 
nidad di Aruba riba e importancia di e Cuido di 
bo Oido y tur luna na September nos tin nos 
proyecto di Kibra Silencio caminda e comun- 
idad di Aruba tin e oportunidad di check nan 
Oido gratis. 


Den temporada di carnaval Quota ta bishita e 
scolnan cu informacion y tambe nos ta na e 
paradanan cu nos benta di earplug. E aña aki 
nos a bishita e zesde klas di e basis schoolnan 
di pariba di brug caminda hunto cu Sr. Glen 
Rock (veiligheidsfuntionaris na WEB) ta asisti 
nos cu e lectura pa e muchanan. Pa 12 aña caba 
nos tin WEB como nos sponsor principal cu e 
earplugnan di mucha y nos ta hopi agradecido 
pa esaki y spera nos por conta hopi tempo mas 
cu e sosten di WEB. 


Un danki tambe pa FEPOH (Fundacion pa 
esnan cu problema di oido y habla) cu semper 
ta sostene nos den nos proyectonan. Tambe 
nos kier a gradici The Specialist cu den luna di 
September tambe ta yuda nos den e Siman di 
Kibra Silencio y a join nos tambe e biaha aki 
den carnaval. Danki tambe pa All Safety pa 
nan yudansa cu e earplugnan di hende grandi. 
Gradicimento tambe ta bay na Mrs.Minute, 
Giselle, Fepoh, The Specialist, K&G na Piedra Plat 
y San Nicolas y BENU na san Nicolas cu tawata 
tin nos earplugnan na benta pa facilita esaki 
pa nos comunidad. Danki na e scolnan, prensa, 
programanan na TV, radio y otro medionan di 
comunicacion, nos gruponan di carnaval cu ta 
cumpra nos earplugnan y sin lubida nos comu- 
nidad di Aruba canto di caminda cu ta warda 
nos di Quota pasa pa cumpra nos earplug. 


Masha masha danki na number di Quota 
International of Aruba. 


Quota International of Aruba ta Gradici 

D 
urante henter e dia a reina un du- 
shi ambiente familiar riba tereno 
di e klooster di tur bishitante cu a bin 
pa gosa di un grandioso show cu ani- 
macion di Igmar Maduro cu su caha di 
orgel y piano, Louis Figaroa y su ami- 
gonan cu nan grupo tipico y soprano 
Tica Giel cu a deleita tur presente cu 
su interpretacionnan dedica na Aruba. 
Tambe a disfruta di bunita baile y mu- 
sica di Madelen Kelly cu su grupo Ro- 
sea Cultural hunto cu Marcia Dirksz y 
participante hubenil na “Un canto pa 
Aruba” Lizenne Ras. 


Mientras e bishitante por a pasa 
admira e Kapel hunto cu exposicion 
‘ Historia di Parokia di Noord’ den e 
edificio monumental aki, por a pasa 
cumpra cos dushi di Aruba, acesorio 
y mucho mas na e diferente tentnan 
pafo. 
E hobennan di tanto Pastoral Hubenil 
Noord cu di Santa Cruz a traha duro e 
dia aki pa logra yega na fondo cu tin 
como meta e biahe pa Portugal, pa 
nan participa na e Jornada Mundial 
Hubenil 2023. Nan tabata tin un 
tremendo workshop. Na nan tent di 
mercado di purga tur hende por a 
haya algo di smaak. 
Fundacion Kapel di Bethania ta gradici 
primeramente pueblo di Aruba pa e 
acogida di e actividad di celebracion di 
18 maart na Noord, na Igmar Maduro, 
Tica Giel, Louis Figaroa y su amigonan, 
Madelen Kelly y grupo Rosea Cultural 
cu a pone un bunita show y na Minister 
Ursell Arends pa su bishita cerca nos. 
Un danki di curason ta bay na Minister 
di Cultura Xiomara Maduro pa su 
sosten cu e dia di celebracion y grat- 
itud grandi na e boluntarionan cu a 
bin ta traha duro pa nos fundacion. 
Pa mas informacion di nos funda- 
cion por busca nos riba facebook 
‘Fundacion Kapel di Bethania’. 


“Klooster Imeldahof” completamente yen di 
bishitante pa celebracion di 18 di maart 2023 

ON March 27th, Aruba Tourism Authority 


(ATA) a honored two loyal vistors of our island, 


naming 
them 
“Distinguished 
Ambassador”. 


With an emotional yet professional speech, Ms 


Olga Ruiz of ATA thanked the couple Pio and 


Michele Bergamo from the bottom of her heart 


for their loyalty to Aruba and in addition to their 


Certificate, presented them with some souve- 


nirs of Aruba: Frames for their car’s number- 


plates and two One Happy Island magnetic pins 


that they can wear any day of the week. The 


ceremony was held at Jupiterstraat 6, home 


of George and Margareth Leiter – Kelberer 



Ms. Ruiz described briefly the three types/ 


levels of ATA’s ambassadors. “Distinguished” 


for those who visit Aruba more than 10 years 


consecutively; “Goodwill” for more tan 20 


years and “Emerald” for more than 35years. 


The close relationship the Bergamo couple has 


with Aruba started 12 years ago. In the begin- 


ning they would stay at a different place every 


year, but the last few years they enjoyed the 


amenities at Tierra del Sol. The grounds, the 


golf course, the restaurant.... One place they 


did visit every time they came to our island 


was the home of Clyde Harms, Michele’s uncle. 



Michele and Pio live in Vineland, NJ. They 


have stated to ATA that their most impor- 


tant reasons for returning to Aruba ev- 


ery year are: Beauty of the isaland, es- 


pecially 
the 
beaches; 
personal 
safety; 


friendliness of the Aruban people; diversity 


of culture and geography; friends and family. 


The Bergamo couple confessed that the 


ceremony made them feel emotional at times, 


but assured all present that they would be 


back in 2024. 


Aruba Tourism Authority Honors Michele 
and Pio Bergamo of Vineland NJ. 


Ms. Olga Ruiz of ATA addresses the honorees, Michele and Pio Bergamo 
before presenting them with the certificate of ‘Distinguished’ Ambassador. 


Photo by George Leiter 


From left to right, Ms. Olga Ruiz, Pio and Michele Bergamo, 
Clyde and Milagro Harms. 


Photo by George Leiter 

Fortaleza Pa Famia 


NINGUN hende ta destina pa fierno, pasobra tur cu repenti y confesa nan pica Dios ta fiel y husto pa pordona (1 Juan 
1:9). Si un hende ta biba den pica, inmoralidad, perversidad, impuresa, of den e pasion engañoso di mas baho cu por tin, 
Cristo Hesus ta bisa den Mateo 11:28: Bin cerca mi tur cu ta cansa y carga y lo mi duna boso sosiego. Esey ta nifica cu no 
tin excuus pa permanece den pica, inmoralidad y scuridad. 


Pero Dios a presenta na nos tur e plan di salbacion p’esey ta para skirbi: Pasobra Dios a stima e mundo asina tanto e a 
duna Su Yiu unigenito pa ken cu kere den dje no bay perdi, ma tin bida eterna (Juan 3:16). 


Pero Dios ta hala nos atencion riba algo hopi importante den Juan 3:18 bisando: 
Esun cu kere den dje no ta condena, esun cu no ta kere ta condena caba, pasobra e no a kere den e nomber di e Yiu unige- 
nito di Dios. 


Mas ainda den Juan 3:36 e palabra di Dios definitivamente ta papia hopi cla cu esnan cu ta haci wega, chercha, bofon y 
rechasa e Yiu unigenito di Dios pasobra ta para skirbi: 
Esun cu ta kere den e Yiu tin bida eterna, ma esun cu no obedece e Yiu lo no mira bida, ma e furia di Dios lo keda riba dje. 


E bondad di Dios pa nos bida ta nifica cu Cristo Hesus a muri na cruz pa nos picanan, entregando Su bida pa nos salba- 
cion, y ta algo cu tur hende mester aprecia, pasobra ta solamente pa medio di Cristo nos por ricibi bida eterna. 


Ningun hende no por gana bida eterna pa medio di bon obra, pasobra no tin ningun hende bon riba e mundo aki, solamente 
Dios ta bon. P’esey e palabra di Dios ta bisa nos y ta siña nos cu: Pasobra pa medio di Gracia boso a wordo salba door di 
Fe, y esey no di boso mes, e ta don di Dios, no como resultado di obranan pa ni un hende no gaba (Efesionan 2:8+9). 


No laga ningun hende pensa cu e por haci bon obra, sin entrega su bida su bida na Cristo, sin kere den e Yiu unigenito di 
Dios y asina e ta drenta cielo, pasobra tin hopi hende ta cana ekiboca, pensando cu bo por drenta cielo sin atende cu Cristo 
Hesus, y e palabra ta siña nos cu Cristo Hesus ta e unico mediador entre Dios y hende. 


P’esey laga nos tur cu ta menciona nomber di Dios cuminsa tene bon cuenta cu Juan 3;36 pa evita tur clase di decepcion. 
Ta imposibel pa hende biba aparta for di Dios den maldad, pero ta pensa cu e haci bon pa hende, Dios lo lage drenta cielo, 
esey ta leu for di berdad. 


Cristo Hesus mester ta e gobernador di nos bida, nos cas y famia. 


Pasobra ken cu tin berguensa di Mi, y di mi palabranan, di dje e Yiu di hende lo tin berguensa ora cu E bin den Su gloria y 
e gloria di e Tata y di e angelnan santo (Lucas 9:26). 


P’esey ken cu confesa Mi dilanti di hende, esey lo Mi confesa tambe dilanti di Mi Tata cu ta den cielo, ma ken cu nenga Mi 
dilanti di hende, esey Mi tambe lo nenga dilanti di Mi Tata cu ta den cielo (Mateo 10:33). 


Cada biaha cu hende rechasa Dios su palabra, chercha y haci bofon di Dios su Palabra esey ta causa cu e furia di Dios ta 
lanta (Romanonan 2:5-11). 


Ta tempo pa tur hende arepenti, 


Sinceramente, Pastor Marcel Balootje 


No chansa, no haci wega, no rechasa e bondad di Dios 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece: 


Freddy Boekhoudt 
Cariñosamente yama: “Eddy of Papa” 
*26 maart 1965 - †22 maart 2023 


Na nomber di su: 
Esposa: 
Lisandra Sharine Boekhoudt-Blanco 


Yiunan: 
Jaqueline Boekhoudt y Aldrich Dania 
Edsel Boekhoudt 
Edson Boekhoudt 


Tata: † Dominico Boekhoudt 
Mama: † Theresita Boekhoudt-Rasmijn 


Nietanan Stima: 
Rocheline Boekhoudt 
Angely Dania 


Manera Nieta: Aldriën Dania 


Rumannan: Alicia y Lino Robert 
Magriet y Jani Dirksz 
Roberto Boekhoudt 
Milo Boekhoudt y Mariana Angela 
Ricardo Boekhoudt y Ingrid Carrasquero 
† Gabriel Boekhoudt 
Efigenia Boekhoudt 
Angeline Boekhoudt y Francis Dijkhoff 
Soraida Boekhoudt y Eric Pardo 


Suegro: Juan y Maria Blanco 
Suegra: Filomena Servud y Segundo 
Koolman 


Ihanan: Aaron, Isha y Yabib 


Sobrino(a)nan, primo(a)nan, swa y 
cuñanan, tanta y omonan, comer y comper 
nan, tur su bon coleganan di DOW infra, 
bisiña nan 


Demas famia: 
Boekhoudt, Blanco, Servud, Dania, Koolman, 
Rasmijn, Yarzagaray, Ras, Robert, Dirksz, 
Dijkhoff, Franken, Charles, Navas, Dabian, 
Carrasquero, Pardo, Croes, Kock, de Lange, 
Bennett, Prescott, Maduro, Angela, Arena, 
Marchena, Kelly, Tromp y Guanipa. 


Nos disculpa si nos por a lubida un of otro 
famia of conocir den nos tristeza. 


Acto di entiero lo tuma lugar Diaranson 29 
di Maart 2023 di 2’or pa cu 4’or di atardi na 
Aurora Funeral Home y despues lo sali bai pa 
santana Catolico na Santa Cruz. 


Nos ta lamenta cu despues di entiero nos no 
por ricibi bishita di condolencia na cas. 


We are saddened to inform you of the passing of 
our mother, grandmother, mother-in-law, sister, 
aunt and friend. 


Mavis Albertha 
Clark-Potter 
“Ma, Mabishi, Tanti Mabiesh” 
5 May 1935 - 20 March 2023 


“You will call, and I will answer you.” 
Job 14:14,15 
___________________________________________ 


Family: 
Daughter: Colleen Schouten-Clark 
Son-in-law: Henk Schouten 
Grandson: Chris Schouten 
Granddaughter: Talitha Schouten 
Sister: Vivina Lynch 


Nieces: 
Sonia and Kenrick Euson and family 
Patsy Lynch and family 
Thrishna and Engelbert Visser and family 
Vivina (Djovi) and Gerwin Maduro 


Nephews: 
Justin Potter and family 
Roy and Hillianthe Lynch and family 
Irwin Strachan and family 
Clint and Lina Strachan 


Spiritual friends and family of the San Nicolas 
English Congregation of Jehovah’s Witnesses 


She was related to Schouten, Potter, Lynch, 
Euson, Milton, Clark, Maduro 
___________________________________________ 


May we find comfort and strength in the 
memories we have shared together. 


You are invited to attend the memorial service 
that will take place on Wednesday March 29, 
2023 at Pray Funeral Home in San Nicolas. There 
will be a possibility to extend condolences from 2 
PM to 3 PM and a talk will be held at 3:15 PM. 


The burial will take place at Santana di Sabana 
Basora. 


We are so sorry if in our grief we have forgotten 
to mention anyone. 


Mi no a muri.Ta pesey mi no a bisa ayo. 
Mi a djes habri mi halanan 
y bula bai keiro.Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


“ Alaba Señor como e ta bon, 
Pasobra Su amor ta eterno.” Salmo 106:1 


Señor: Vicente 
Atanacio Ras 
Cariñosamente yama como“ Nawa, Ignacio” 
*22-01-1946-†23-03-2023 


Mayornan: 
+ Jacobo y †Brigida Ras- Geerman 


Yiunan: 
Isabella Ras 
Ularia Mariana Ras 
Anna Marisca Ras 


Nieto y Nietanan: 
Monica, Joyceline, Jonathan Anthony, 
Deren, Alexander, Jessica, Roxana. 
Bisanieto/nietanan 


Rumannan: 
Eddy y Alicia Ras y yiunan. 
Nora Ras y yiunan. 
+Rafael Ras. 
Juan y Dora Ras y yiunan. 
Genara y Maikel Tromp y yiunan. 
Ruby y Juana Ras y yiunan. 
Timoteo Ras y yiunan. 
Judith y Tommy y yiunan. 
Pascual Ras y Jermina y yiunan. 
Faustina y Ray Malmberg y yiunan. 


Tantanan: 
Maria Henricus- Geerman y Famia. 
Florita Kelly-Geerman y Famia. 
Sobrino y sobrinanan, 
prima y primonan, amiga y amigonan. 


Y demás famia: 
Ras, Geerman, Tromp, Rodriquez, Malmberg, Laclé 
, Henricus, Werleman, Croes, Winterdaal, Van den 
Briezen, Leon, Dijkhoff, Thijsen, Jansen, Dania, 
Paesch, Kock, Angela, Martinus, Thiel, Webb, Otten, 
Hoek, Rojas, Dirksen, Donata. 


Y tur conosirnan ta wordo invita pa asisti na e acto 
intiero di nos defunto stima: 
Diahuebs 30 Maart 2023 pa 2pm-4pm na misa 
Imaculada Concepcion Santa Cruz despues di 
ceremonia lo Sali pa Santana de Vries Santa Cruz. 


Nos disculpa si den nos momento di tristeza nos por a 
lubida un famia of conoci. 


Despues di entiero nos no ta ricibi bishita di 
condolencia na cas. 


Diaranson, 29 Maart 2023 
AWEMainta 
OBITUARIO 
25 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Pa, Pachi, Opa, Mo/Oom Silo 
Mihor conocí como: “Silo” 
*01-02-1941 - †26-03-2023 


Mayornan: 
†Hilario Hose Pers y †Juana de la Cruz-Tromp 


Na nomber di su 
casa: 
†Edita Francisca Pers-Figaroa 


Yiunan: 
Rolando, Annemiek y famia 
Rafaela y famia 
Raymundo y famia 
Rudolfo, Ramona y famia 


Manera yiu: 
Michael, Orlando, Anchelita, Christiaan, 
Jack, Warry y Maurice 


Nietonan: 
Joanna, Joshua y famia, Junior Raymundo, 
Julien, Aiden y Yoël 


Ihanan: 
Anthony Figaroa y Darrick van Boekel 


Rumannan: 
Mirna Pers y famia di rumannan defunto 


Subrinonan: 
Rinaldi, Yolanda, Astrid, Lydia, Dora, Albert, 
Johnny, Filonila, Vivian, 
Marcelino, Giovanni, Vernancio, Marco y 
Geraldine 


Tur su prima y primonan y cuñanan na 
Aruba, Curacao y Hulanda, Peloteronan 
di Aruba Juniors, comer y compernan y 
bisiñanan 


Demas famia y conocirnan: 
Pers, Pom, Eckmeyer, Tromp, Nedd, Maduro, 
Figaroa, Leest, Mulder, Croes, Persijn, Kelly, 
Franken, Webb, Brugman, Rog, Janga, 
Estela, Nogera, Richardson, Giel, Lopez- 
Capicotto, Geerman 


Acto di entiero lo tuma lugar Diabierna 31 
di Maart 2023 di 2:00 p.m. – 4:00 p.m. na 
misa Santa Anna na Noord despues sigui pa 
Santana Santa Anna. 


Famia ta pidi disculpa si pa un of otro 
motibo a lubida nomber door di nos tristeza. 


Despues di acto di entiero no lo ricibi bishita 
na cas. 


“Senor a podera di mi tristeza y dolor y mi a 
sintimi alivia. Boso keda cordami cu Amor 
maske mi ta leu. No laga tristeza podera di 
boso, pero cumpli cu e curazon kibra den 
su presencia. P’e seca tur lagrima y duna 
Consuelo. Corda cu E lo bolbe pa pone sonrisa 
ariba nos lipnan”. {Ailene Croes} 


Cu inmenso tristeza nos ta partisipa 
fajecimento di: 


Luisita Tromp- 
Werleman 
carinosamente yama “MamaLisa” 
* 30-11-1933 - † 26-03-2023 


Na nomber di Esposo: 
Simon Tromp 


Yiunan: 
Ricky Tromp y esposa Ailene Tromp Croes 
Xiomarr Ivy Thijzen y esposo Ralph Thijzen 


Nieto(a)nan: 
Alrick Tromp 
Wayne Tromp y Maartje Heerkens 
Angelie Thijzen 
Amily Thijzen 


Bisanieta(o): 
Lela Tromp y Maximilian Pablo 


Mayornan: 
†Daniel y Gregoria Werleman 


Rumannan: 
†Jan Werleman y famia 
†Leon Werleman 
†Augustin Werleman y famia 
†Johanna Arends Werleman y famia 
†Catharina Ras Werleman y famia 
†Alex Werleman y famia 


Mescos cu yiu: Robby Franken y esposa Cira 


Mescos cu nietonan: 
Brian Franken esposa Adelle y yiunan, Alain 
Tromp esposa Inge y yiunan, Chayo Tromp 
pareha Xuvienne y yiunan 


Su ihanan, sobrina y sobrinonan, prima 
y primonan, swa y Cunanan, bisinanan, 
bisinanan serca; Helena y Roy. 


Demas famianan: 
Tromp, Werleman, Croes, Thijzen, Arends, Ras, 
Franken , Gei. 


Stichting SABA pa nan cuido na nos Mama 
Lisa. 


Oportunidad pa condolencia: diahuebs 30 
Maart 2023 na Royal Funeral Home di 7-9 pm 


Acto di despedida ta tuma lugar diabierna 31 
maart 2023 na Iglesia Inmaculada Concepcion 
na Santa Cruz for di 9-11 am. Despues pa 
Santana Catolico na Sta Cruz. 


Ta pidi disculpa si den nos tristeza por a lubida 
un of otro famia. 


Ta lamenta cu despues di entiero no por ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente: 


Nigel André Hill 
*29 maart 1998 - †15 maart 2023 


Na nomber di su: 
Mama: Helga y Alexander Simmons-Hill 
Tata: Rafael Wilson 


Yiu: Nigely Hoedt 
Yiu di criansa: Chelsea Hoedt 


Mama di su yiu: Johanna Hoedt 


Rumannan: Elvira Koffijberg-Wilson y Famia 
Trudy Wilson y Famia 


Tanta y Omonan: 
Astrid Hill 
Mayra Mercan-Winterdal y Famia 
Janine van der Hoorn-Winterdal y Famia 
Altagracia Lampe-Winterdal y Famia 
Anette Winterdal y Famia 
Lizette Winterdal y Famia 
Minerva Wilson (Hulanda) 
Irma Wilson (Hulanda) 
Erick Junior y Famia (USA) 


Welo na bida: 
Erick Thomas y Famia (USA) 


Omo y Tantanan grandi: 
Suzette Curiel y Famia 
Julio Curiel y Famia 
Pamela Breed y Famia 
Silda Curiel y Famia 
Hugo Curiel y Famia 
Basheba Curiel y Famia 
Saskhia Curiel Y Famia 
Dino Curiel y Famia 
Atilus Curiel y Famia 


Primo y Primanan: 
Jenny-Lee, Jacelyn, Janet, Daphne, Quinten, 
Jermaine,Shadee, Genee, Shannon, Brittany, 
Shaniah, Brandon, Crystal, April, Gili, Jaydon y 
Sophie. 


Famianan: 
Hill, Wilson, Simmons, Winterdal, Mercan, van der 
Hoorn, Lampe, Thomas, Laveist, Balcazar de las 
Salas, Kelly, Gonzales, Santos do Nascimiento, 
Vrolijk, Paula, Curiel, Rivera, Jack, Joseph, 
Richardson, Breed, Thode, Canhigh, Phillips, 
Bennet, Hoedt, Koffijberg, Perez, Assaad, Garcia, 
Gibbs. 


Demas primo y primanan grandi, amigonan, 
conocirnan (mucho hopi pa menciona) na Aruba 
y Hulanda. Tur cu a stim’e y yud’e na bida. 


Acto di Entiero ta tuma Luga diabierna 31 maart 
2023 di 2’or pa 4’or na Misa Santa Teresita na San 
Nicolas for di 2’or e restonan mortal lo reposa den 
misa Santa Teresita y despues lo hiba nos defunto 
stima na su ultimo luga di sosiego na Santana 
Catolico na San Nicolas. 


Adres pa condolencia: Aurora Funeral Home, 
diahuebs 30 maart 2023 di 7’or pa 9’or anochi. 


Nos disculpa si den nos momento di tristeza nos por 
a lubida algun familiar, amigo of conocir 
Despues di entiero no ta ricibi bishita na cas. 


Enbes di flor of krans lo tin un box disponible pa un 
bon causa. 


